Diari Oficial de la Generalitat Valenciana


Sumari del DOGV 8493, del 25-02-2019 (2019/1338)

RESOLUCIÓ de 5 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa a la declaració d'impacte ambiental corresponent a l'expedient 433/06-AIA Sinarcas.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1338


Data del document
:   05-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 5 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa a la declaració d'impacte ambiental corresponent a l'expedient 433/06-AIA Sinarcas. [2019/1338]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la resolució modificativa corresponent a l'expedient 433/06-AIA Sinarcas.  
  
«Resolució modificativa de la declaració d'impacte ambiental de 6 de desembre de 2007  
Expedient: 433-2006-AIA.  
Títol: Ampliació d'explotació porcina de producció de porquets.  
Promotor: Gómez Díez Producciones Agropecuarias, SL.  
Òrgan substantiu: Servei de Prevenció i Control Integrat de la Contaminació (135/05 IPPC).  
Localització: parcel·les 40, 47, 48, 49 del polígon 511 de Sinarcas (València).  
  
Antecedents  
El 26 d'abril de 2018 es rep en el Servei d'Avaluació d'Impacte Ambiental comunicació de l'Ajuntament de Sinarcas en la qual s'exposa que propietaris de parcel·les que van subscriure un compromís de gestió de purins procedents de l'explotació d'Ángel Gómez Martínez han decidit revocar-lo.  
  
El 30 de maig de 2018 el Servei d'Avaluació d'Impacte Ambiental dona trasllat de la comunicació de l'Ajuntament de Sinarcas a l'òrgan substantiu indicant que el promotor havia d'aportar noves parcel·les per a la gestió agrícola dels purins en substitució de les que ja no poden utilitzar-se.  
L'11 de juny de 2016 el Servei de Prevenció i Control Integrat de la Contaminació remet un informe en el qual indica que la retirada de parcel·les incompleix les determinacions de l'autorització ambiental integrada i de la declaració d'impacte ambiental. Tenint en compte la declaració d'impacte ambiental de 6 de febrer de 2007, el promotor havia d'aportar 21,098 ha que van ser requerides al promotor en data de 24 d'abril de 2018.  
El 6 de juny de 2018 l'empresa va remetre a l'òrgan substantiu un escrit adjuntant autoritzacions de parcel·les agrícoles juntament amb les seues autoritzacions amb una superfície de 105,6406 ha amb la finalitat de disposar de més marge de maniobra en la gestió dels purins per a poder garantir-ne la correcta aplicació adaptant les dosis a les necessitats de cultiu.  
  
Consideracions legals i ambientals  
L'article 7.2 de la Llei 21/2013, d'avaluació ambiental, indica:  
Seran objecte d'avaluació d'impacte ambiental simplificada:  
c) Qualsevol modificació de les característiques d'un projecte de l'annex I o de l'annex II, diferent de les modificacions descrites en l'article 7.1.c ja autoritzats, executats o en procés d'execució, que puga tindre efectes adversos significatius sobre el medi ambient. S'entén que aquesta modificació pot tindre efectes adversos significatius sobre el medi ambient quan supose:  
1r. Un increment significatiu de les emissions a l'atmosfera.  
2n. Un increment significatiu dels abocaments a vies públiques o al litoral.  
3r. Increment significatiu de la generació de residus.  
4t. Un increment significatiu en la utilització de recursos naturals.  
  
5é. Una afectació a espais protegits Xarxa Natura 2000.  
6é. Una afectació significativa al patrimoni cultural.  
En aquest cas, no existeix una modificació de les característiques principals del projecte encara que sí de les mesures de protecció ambiental que, atenent a l'augment de la superfície per a gestionar els purins, suposarà una millora respecte a la gestió actual.  
Per tant, no és procedent la realització d'un tràmit simplificat d'avaluació d'impacte ambiental però sí una modificació del cos de la declaració d'impacte ambiental amb la finalitat que s'incloguen les variacions derivades de la modificació de la superfície de gestió dels purins.  
  
  
Consideracions jurídiques  
1. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
Resolució modificativa de la declaració d'impacte ambiental (DIA) de 6 de febrer de 2007, de l'expedient 433/06-AIA  
  
Primer  
No sotmetre el procediment d'avaluació d'impacte ambiental pel tràmit simplificat la modificació del projecte d?«ampliació d'explotació porcina de producció de porquets» en les parcel·les 40, 47, 48, 49 del polígon 511 de Sinarcas (València).  
  
Segon  
Es modifica el següent paràgraf de la DIA de 6 de febrer de 2007:  
Apartat 1. Descripció de les característiques més rellevants del projecte.  
Se substitueix l'expressió: «El total d'hectàrees proposades és de 292,0215 ha (?)», per «el total d'hectàrees proposades és de 339,43 ha (?)».  
  
Tercer  
La modificació de la declaració d'impacte ambiental no serà objecte de cap recurs, sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
  
Quart  
Publicar aquesta modificació de la declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 41.3 de la Llei 21/2013, de 9 de desembre, d'avaluació ambiental.  
  
València, 5 de juliol de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 5 de febrer de 2019.- El director general de Medi Natural i d'Avaluació Ambiental: Antoni Marzo i Pastor.